
Roller og ansvar i praksisstudier i bachelor sykepleie

Beskrivelse av ansvar og oppgaver for høgskolen, praksislærer, student og praksisveileder.
Høgskolens ansvar
Før praksisperioden: Praksisteamet gjør avtale med praksisstedet om antall studenter.
Praksisteamet sørger for at praksisstedet får informasjon om:
· skolens program for praksisstudier
· hva studentene er undervist i og obligatoriske oppgaver knyttet til praksisperioden
· informasjon om Respons som lærings- og vurderingsverktøy
Praksislærers ansvar
Før praksisperioden, samtale med studenten og eventuelt veileder om:
· studentens generelle forberedthet
· studentens motivasjon og forventninger til praksisperioden, samt ansvar for egen læring
· fokus og forventet læringsutbytte for praksisperioden  
· hensikten med planlegging av praksisperioden ved hjelp av Respons, læringsutbyttebeskrivelser og kompetansetrapp
· gjennomføring av refleksjonsgrupper og bruk av refleksjonsnotat
· obligatoriske oppgaver
· anvende Respons gjennom hele praksisperioden og ved midt- og sluttvurdering
· praksislærers tilbud i praksisperioden
Under praksisperioden:
· veilede og støtte praksisveileder i oppfølging av studenten og bruk av Respons
· veilede og støtte studenten individuelt og i gruppe vedrørende praksisstudier og
obligatoriske oppgaver
· ta initiativ til, og delta i planleggingssamtale, midt- og eventuelt sluttvurdering
· samtale om erfaringer fra praksisperioden
Etter praksisperioden:
· ved behov innkalle student og praksislærer for påfølgende praksisperiode til en overlappingssamtale. Dette etter studentens godkjennelse.
Studentens ansvar
Studenten har ansvar for å:
· logge seg inn i Respons ved praksisemnets oppstart
· invitere praksisveileder inn i Respons første dag i praksis
· samtale med praksislærer og praksisveileder om sine forventninger og forberedthet til
 praksisperioden
· eventuelt presentere vurderingsdokument fra forutgående periode 
· utarbeide plan for praksisperioden ved hjelp av Respons, læringsutbytter og kompetansetrapp
· vurdere skriftlig egen fungering og utvikling kontinuerlig i Respons
· søke læresituasjoner for å nå læringsutbyttene
· benytte refleksjonsnotat og delta i refleksjonsgrupper
· ta initiativ til, og forberede seg til veiledning
· utføre obligatoriske oppgaver i praksisperioden
· følge avtalt vaktplan og oppfylle krav om tilstedeværelse
· fordele frammøte i praksisstudiene jevnt på alle ukene emnet pågår
· møte forberedt, og delta aktivt på midt- og sluttvurdering
Praksisveileders ansvar
Praksisveileder har hovedansvar for oppfølging og veiledning av studenten:
· ta imot studenten og gjøre seg kjent med sykepleieutdanningens program for praksisstudier, aktuell emnebeskrivelse og Respons
· informere studenten om avdelingens mål, arbeidsoppgaver og rutiner
· presentere egne forventninger til studenten
· gjennomføre planlagt og fortløpende veiledning og eventuelt kommentere i Respons
· veilede med utgangspunkt i studentens behov og erfaringer
· ta opp spørsmål og eventuelle problemer med praksislærer så snart de oppstår
· fylle ut Respons i forkant av midt- og sluttvurdering
· gjennomføre midt- og sluttvurdering
· registrere studentens tilstedeværelse og melde fra til praksislærer hvis studentens fravær er over fire dager totalt
Dokumentet er gjennomgått av praksisveileder, student og lærer:

Praksissted: ______________________
Gjennomgått dato: ________________
Student: _________________________
Praksisveileder: ___________________
Lærer: ___________________________

